open-index/open-wikipedia-markdown huggingface dataset:
Ara (slekt)

* blågulara
* blåstrupeara
* brunpanneara
* gladiatorara
* grønnvingerødara
* gulvingerødara
* rødøreara
* soldatara

***Ara*** er en neotropisk slekt med arafugler. Slekten inkluderer åtte nålevende arter, i det cubansk rødara (*Ara tricolor*) er antatt utdødd. Den har ikke blitt observert siden 1864.

*Ara* papegøyer er store papegøyefugler med lange stjerter, lange, smale vinger og fargerik fjærdrakt. Alle artene har en karakteristisk bar flekk rundt øynene. Hunner og hanner har lik fjærdrakt.

*Ara* papegøyer er populære kjæledyr, siden de lett lar seg temme og ofte lar seg lære opp til både kunster og snakking. Viltfanging av fugler er imidlertid for lengst blitt forbudt, siden artene er truet av utryddelse. Smugling av fugler er fortsatt utbredt og en alvorlig trussel mot flere arter.

Tidligere omfattet slekten flere arter, men noen arter har blitt skilt ut i egne slekter. Dette gjelder arter i slektene *[[Orthopsittaca]]*, *[[Primolius]]* og *[[Diopsittaca]]*.

## Arter
* *[[Ara ambiguus]]*, gladiatorara
* *[[Ara ararauna]]*, blågulara
* *[[Ara chloropterus]]*, grønnvingerødara
* *[[Ara glaucogularis]]*, blåstrupeara
* *[[Ara macao]]*, gulvingerødara
* *[[Ara militaris]]*, soldatara
* *[[Ara rubrogenys]]*, rødøreara
* *[[Ara severus]]*, brunpanneara

## Referanser


## Eksterne lenker
*
M. Ward

**Matthew Stephen Ward** (født 1973), kjent under sitt artistnavn **M. Ward**, er en amerikansk singer-songwriter og gitarist. Han forbindes med musikkscenen i Portland, Oregon.

## Musikalsk virke
Ward var tidigere med i bandet Rodriquez, som ga ut albumet *Swing Like A Metronome* i 2000. *Duet for Guitars #2* ble gitt ut av Howe Gelb på dennes plateselskap, Ow Om. Wards album fra 2001, *End of Amnesia*, ble gitt ut av Future Farmer Records, og deretter ga han ut album på Merge Records. En samling av live-opptak, *Live Music & The Voices of Strangers*, kom i 2001. Han har deltatt på innspillinger sammen med The Court & Spark, Bright Eyes, Jenny Lewis og My Morning Jacket. 

I 2008 startet han gruppen She & Him sammen med skuespilleren og sangeren Zooey Deschanel, og de ga ut albumet *Volume One*. Han har siden 2004 også vært med i gruppen Monsters of Folk, sammen med musikere fra Bright Eyes og My Morning Jacket. Deres første album ble gitt ut i 2009.

## Diskografi
### Album
* 2000: *Duet for Guitars #2*
* 2001: *End of Amnesia*
* 2001: *Live Music & The Voices of Strangers*
* 2003: *[[Transfiguration of Vincent]]*
* 2005: *[[Transistor Radio]]*
* 2006: *[[Post War]]*
* 2009: *[[Hold Time]]*
* 2012: *[[A Wasteland Companion]]*

### EP
* 2002: *Scene From #12 (I Ain't Sleeping)*

## Referanser


## Eksterne lenker
* 
* 
* 
*
Hizb ut-Tahrir

**Hizb ut-Tahrir** (frigjøringspartiet) er en ekstrem sunnimuslimsk, panislamistisk gruppe som ble stiftet i Jerusalem i 1952, av Muhammed Taqiuddin al-Nabhani. Hizb ut-Tahrir har siden den gang spredd seg til mer enn 40 land. Målet er å skape et globalt kalifat, en muslimsk stat som styres etter strenge sharia-lover. Gruppen er også aktiv i vesten. 

Gruppen utvidet sin virksomhet i Skandinavia omkring 2010, etter å ha signalisert intensjon om å etablere seg i Norge i 2002. De hevdet selv å ha satt opp nasjonalavdelinger i Danmark 1994, Pakistan 1999, Bangladesh 2000, Indonesia 2000 og Australia i 2004. Sverige erklærte gruppen som terrororganisasjon før 2007, og også Danmark vurderte forbud. Norge avviste forbud i 2011, og vektla i stedet fokus på straffbare handlinger. Tyskland begrenset gruppas aktiviteter i 2003, og den er forbudt i Russland. Den er også forbudt i Kina, Egypt, Tyrkia, Indonesia, flere sentralasiatiske og arabiske stater. Storbritannia erklærte organisasjonen som terrororganisasjon i 2024, etter tidligere diskusjoner om forbud i 2005 og 2011. Danmark vurderte igjen forbud i 2025.  

Personer bak en planlagt terroraksjon i Norge ble assosiert med gruppen i 2010. Den ble også koblet til personen bak et terrorangrep i Stockholm i 2017.

## Referanser
Lilly Christensen

**Lilly Christensen** (født Hertig; 1933–2024) var en sveitsiskfødt organisasjons&shy;kvinne bosatt i Norge. Hun var generalsekretær i Kreftforeningen.

Hun var utdannet spesialpedagog fra Sveits og var fra 1973 kontorsjef og senere generalsekretær i Norsk Forening til Kreftens Bekjempelse (NFKB). Hun var generalsekretær i Kreftforeningen etter sammenslåingen av NFKB og Landsforeningen mot Kreft (LMK) fra etableringen i 1988 til 2002. I hennes tid som generalsekretær ble organisasjonen bygget ut til en landsdekkende forening, samtidig som det ble satset på forskning og informasjonsarbeid. Kreftforeningen tok i tiden Christensen var generalsekretær initiativ til masseundersøkelser for å avdekke tilfeller av livmorhalskreft og brystkreft.

I 2004 ble hun utnevnt til ridder av 1. klasse av St. Olavs Orden for «samfunnsnyttig virke».

## Referanser
Søyland

**Søyland** er et strøk i  Flekkefjord. På grunn av stor utbygging, er strøket nærmest for bydel å regne.

Opprinnelig var Søyland et område med gårdsbruk som lå ved Søylandstjernet. Det grenset til Lilleheia og Storeheia i øst og nordøst, med Hellegårdene liggende innerst i et nord-sydgående dalføre. Mot vest var et stort brattlendt skogsområde, mens sydgrensen var mot Tjørsvåg og Tjørsvågstrand. Søylandstjernet var islagt enkelte vintre, og var da den nærmeste skøyteisen for innbyggerne i byen. Området ved gårdene ble også mye brukt som skiterreng. Byens første og eneste oppbygde skihoppbakke lå i lia vest for byen, men gikk raskt i forfall på grunn av lite bruk og variable snøvintre. Avløpet var i mange år vannforsyning for ett av byens garverier. 

Enkelt vintre var snøfylte og kalde hvilket ga unggutter og -jenter ypperlige føreforhold kveldstid på rattkjelke med start så langt opp i Helle-bakken som det gikk å komme. Her bar det ned til områdets nærmeste lekeplass. Neste alternative kjelkebakke var fra toppen av "kapellbakken" og nedover til føret satte stopp. Bakken var mindre populær hos foreldre da veien var mer trafikkert. På 1970-tallet gikk skolebussen herfra, dvs. fra den åpne plassen ved siden av gravkapellet på Søyland.

Etter flere oversvømmelser høsttider måtte den fine bjørkealléen langs Søylandsveien takke for seg, da kommunen satte i gang med utbedringer og ombygginger av hele strekningen. Det var også starten på nye boligfelt på Søyland der de første husene kom opp i begynnelsen/midten på 1980-tallet.

I årene etter annen verdenskrig er området blitt regulert til institusjoner som to gravplasser, med kapell på deling, Søylandsheimen (eldreinstitusjon) og boligområder, foruten flere barnehager og lekeplasser. Boligfeltene har bredt seg fra å ligge langs det eksisterende veinettet til langt ut i tidligere utmark. Byens eneste lysløype går ut fra Søyland.

Tilgangen til Fjellparken, kanskje mest kjent som sted for Fjellparkfestivalen, Norges eldste fortsatt eksisterende rockefestival, er fra veien til Søyland og Helle.
Relé (andre betydninger)

**Relé** kan referere til:

* Relé, en elektrisk styrt bryter

* Radiorelé, et bindeledd i en sambandskjede
* Repeater, en enhet som forsterker et signal for å sende det videre
* Kommunikasjonssatellitt, en kunstig satellitt som sørger for telekommunikasjon
Monsters of Folk

**Monsters of Folk** er en amerikansk musikkgruppe som består av  og Mike Mogis fra Bright Eyes, Jim James fra My Morning Jacket samt M. Ward. Bandet er blitt kalt en «supergruppe».

Gruppen har fungert som et løst samarbeid siden 2004. Først i september 2009 ga de ut det første albumet sitt, *[[Monsters of Folk (album)|Monsters of Folk]]*.

## Referanser


## Eksterne lenker
* 
*
Mike Mogis

**Mike Mogis** er en amerikansk musiker og musikkprodusent fra Nebraska som spiller i bandene Bright Eyes og Monsters of Folk. Han har deltatt på utgivelsen til mange av bandene på plateselskapet Saddle Creek Records. Han har tidligere vært med i gruppene Lullaby for the Working Class og We'd Rather Be Flying.

Mogis er multiinstrumentalist, og spiller blant annet gitar, mandolin, banjo, Pedal steelgitar, klokkespill og dulcimer

## Eksterne lenker
* 
* 
* Mike Mogis hos Musikkguiden Groove.
Montara-ulykken i 2009

**Montara-ulykken i 2009** fant sted på den oppjekkbare boreriggen West Atlas på Montarafeltet rundt 690 kilometer utenfor byen Darwin i Australia. Det brøt ut i brann 1. november 2009 etter at oljefeltet hadde lekket olje i ti uker. Operatør på feltet var det thailandske selskapet PTTEP og med Seadrill som eier av riggen. Død fisk og oljeklumper er funnet nær den indonesiske kysten. West Atlas ble levert fra Kffelverftet høsten 2007.

Oljesølet skjedde i Timorsjøen utenfor Vest-Australia siden 21. august 2009 og utviklet seg til et av Australias verste. Oljefeltet ligger utenfor Kimberley kysten, 250 kilometer nord for Truscott, og 690 kilometer vest for Darwin.

Australias *Department of Resources, Energy, and Tourism* beregnet oljesølet til 2000 fat per dag.

## Referanser


## Kilder
*
Amagansett

**Amagansett** er et kommunefritt område i nærheten av East Hampton i Suffolk County i den amerikanske delstaten New York. Ved folkeopptellingen i 2000 var innbyggertallet 1067. Amagansett har fått navnet sitt fra Montaukett-navnet for «en plass med godt vann».
Didda Jónsdóttir

**Sigurlaug Jónsdóttir** (født 1964), også kjent under pseudonymet **Didda** og som **Didda Jónsdóttir**, er en islandsk forfatter og skuespiller.

## Bibliografi
Listen er ikke fullstendig
* *[[Erta]]* (1997)
* *[[Gullið í höfðinu: hetjusaga]]* (1999)

## Filmografi
* 2003 – *[[Stormy Weather (film)]]* – Loa
* 2008 – *[[Skrapp út]]* – Anna

## Referanser


## Eksterne lenker
*
White Plains (New York)

**White Plains** er en by i den amerikanske delstaten New York. Byen er fylkessetet i Westchester County og ligger seks kilometer øst for Hudsonelva og fire kilometer nordvest for Long Island Sound. Ved folketellingen i 2000 var innbyggertallet 53&nbsp;077, mens et folketallsestimat i 2006 antydet et innbyggertall på 57&nbsp;081. Som et forretningssentrum er antallet personer som oppholder seg i byen på hverdagene atskillig høyere.

## Referanser


## Eksterne lenker
* 
* ''White Plains Times''
* White Plains Downtown Residents Association
Bernard Herrmann

**Bernard Herrmann** (1911-1975) var en amerikansk komponist kjent for sitt arbeid innen filmindustrien. 

Herrmann mottok Academy Award for *[[The Devil and Daniel Webster (1941 film)|The Devil and Daniel Webster]]* i 1941. Han er kjent for sitt samarbeid med regissøren Alfred Hitchcock, deriblant på filmene *[[Psycho]]*, *[[North by Northwest]]*, *[[The Man Who Knew Too Much]]* og *[[Vertigo (film)|Vertigo]]*. Han komponerte også filmmusikk til mange andre filmer, slik som *[[Citizen Kane]]*, *[[The Ghost and Mrs. Muir]]*, *[[Cape Fear (1962 film)|Cape Fear]]* og *[[Taxi Driver]]*. Han arbeidet mye innen radiodrama (mest for Orson Welles). Han komponerte også filmmusikk for flere fantasifilmer av Ray Harryhausen, samt mange fjernsynsprogrammer inkludert Rod Serlings *[[The Twilight Zone]]*.

Herrmanns filmmusikk i *Pyscho* ble kåret til tidenes 4. beste filmlydspor fra USA av det amerikanske filminstituttet. Musikken i *Vertigo* ligger på tolvteplass.

## Filmmusikk
*Musikken er datert i henhold til utgivelsesdato, ikke dato for komposisjonen*

## Referanser


## Eksterne lenker
* 
* 
*
Black Rock Desert

**Black Rock Desert** er en saltslette nordvest i den amerikanske delstaten Nevada. Saltsletten er en uttørket levning etter den forhistoriske og endorheiske sjøen Lake Lahontan, som eksisterte fra 18 000 f.Kr. til 7000 f.Kr. Black Rock Deserts uvanlige og flate landskap har blitt brukt i en rekke filmer, tv-serier og reklamer, som for eksempel *[[The Winning of Barbara Worth]]*, *[[Far From Home]]* og *[[MythBusters]]*.

## Eksterne lenker
* 
* Friends of Black Rock High Rock
* BlackRockNevada.Info
Saddle Creek Records

**Saddle Creek Records** er et amerikansk plateselskap som holder til i Omaha, Nebraska. Det ble startet i 1993 av brødrene Conor Oberst og Justin Oberst som **Lumberjack Records**.

Plateselskapet åpnet sitt eget konsertsted i Omaha i 2007, Slowdown.

Saddle Creeks meste solgte album er Bright Eyes sitt *[[I'm Wide Awake, It's Morning]]*, som ble gitt ut i 2005. I mai 2013 hadde det solgt over 500&nbsp;000 album.

## Band

* Art in Manila
* Beep Beep
* Bright Eyes
* Criteria
* Cursive
* Dag för Dag
* Eric Bachmann
* The Good Life
* Ladyfinger (ne)
* Land of Talk
* Maria Taylor
* Mayday
* Miles Benjamin Anthony Robinson
* Neva Dinova
* Now It's Overhead
* O+S
* Orenda Fink
* The Rural Alberta Advantage
* Sebastien Grainger
* Son, Ambulance
* Sorry About Dresden
* Tokyo Police Club
* Two Gallants
* UUVVWWZ

### Tidligere band
*Azure Ray
*Broken Spindles
*Commander Venus
*Desaparecidos
*The Faint
*Gabardine
*Georgie James
*Lullaby for the Working Class
*Park Ave.
*Polecat
*Rilo Kiley
*Slowdown Virginia
*Smashmouth
*We'd Rather Be Flying

## Samlealbum
**[[Saddle Creek Records, A Sampler]]* (1998)
**[[Saddle Creek 50]]* (2002)
**[[Lagniappe (album)|Lagniappe]]: A Saddle Creek Benefit for Hurricane Katrina* (2005)

## Referanser


## Eksterne lenker
* Nettside
Myrvoll

:*For strøket i Bodø, se [[Myrvoll (Bodø)]]

*'Myrvoll''' er et sted som ligger mellom Kolbotn og Ski i Nordre Follo kommune i Akershus fylke. Området består i hovedsak av eneboliger, til sammen ca. 270 husstander. Myrvoll stasjon ble åpnet i 1919, og ligger 119,5 meter over havet. Vest for Myrvoll ligger Gjersjøen, som er drikkevannskilde for deler av kommunen. Det lokale vannverket ligger på toppen av Myrvoll. Velhuset Fjelltun er forsamlingslokalet på Myrvoll, og blir leid ut av Myrvoll Vel til lag, foreninger og private formål. Myrvoll Speidergruppe er en aktiv forening, og har sitt eget speiderhus på Myrvoll.

## Eksterne lenker
* Myrvollspeider
* Myrvoll Vel
Liste over Islands fiskeri- og landbruksministre

**Liste over [[Island]]s fiskeri- og landbruksministre**. Landbruksdepartementet (opprettet 1944) og Fiskeridepartementet (opprettet 1963) ble slått sammen i 2007, og danner i dag Fiskeri- og landbruksdepartementet. Fiskeri- og landbruksminister siden 2009 er Jón Bjarnason.

## Landbruksministre
*Pétur Magnússon 1944–1947
*Bjarni Ásgeirsson 1947–1949
*Jón Pálmason 1949–1950
*Hermann Jónasson 1950–1953
*Steingrímur Steinþórsson 1953–1956
*Hermann Jónasson 1956–1958
*Friðjón Skarphéðinsson 1958–1959
*Ingólfur Jónsson 1959–1971
*Halldór E. Sigurðsson 1971–1978
*Steingrímur Hermannsson 1978–1979
*Bragi Sigurjónsson 1979–1980
*Pálmi Jónsson 1980–1983
*Jón Helgason 1983–1988
*Steingrímur J. Sigfússon 1988–1991
*Halldór Blöndal 1991–1995
*Guðmundur Bjarnason 1995–1999
*Guðni Ágústsson 1999–2007

## Fiskeriministre
*Eggert G. Þorsteinsson 1963–1971
*Lúðvík Jósepsson 1971–1974
*Matthías Bjarnason 1974–1978
*Kjartan Jóhannsson 1978–1980
*Steingrímur Hermannsson 1980–1983
*Halldór Ásgrímsson 1983–1991
*Þorsteinn Pálsson 1991–1999
*Árni M. Mathiesen 1999–2005
*Einar Kristinn Guðfinnsson 2005–2007

## Fiskeri- og landbruksministre
*Einar Kristinn Guðfinnsson 2007–2009
*Steingrímur J. Sigfússon 2009–2009
*Jón Bjarnason 2009–2011
*Steingrímur J. Sigfússon 2011–2013
*Sigurður Ingi Jóhannsson 2013–

## Eksterne lenker
* Islands fiskeri- og landbruksdepartement
Liste over Islands industriministre

**Liste over [[Island]]s industriministre** fra 1963. Industri-, energi- og turismedepartementet ledes fra 10. mai 2009 av Katrín Júlíusdóttir.

*Jóhann Hafstein 1963–1971
*Magnús Kjartansson 1971–1974
*Gunnar Thoroddsen 1974–1978
*Hjörleifur Guttormsson 1978–1979
*Bragi Sigurjónsson 1979–1980
*Hjörleifur Guttormsson 1980–1983
*Sverrir Hermannsson 1983–1985
*Albert Guðmundsson 1985–1987
*Þorsteinn Pálsson 1987–1987
*Friðrik Sophusson 1987–1988
*Jón Sigurðsson 1988–1993
*Sighvatur Björgvinsson 1993–1995
*Finnur Ingólfsson 1995–1999
*Valgerður Sverrisdóttir 1999–2006
*Jón Sigurðsson 2006–2007
*Össur Skarphéðinsson 2007–2009
*Katrín Júlíusdóttir 2009–d.d.

## Eksterne lenker
* Islands industri-, energi- og turismedepartement
John Crammond

**John Gordon Crammond** (født 5. juli 1906, død 18. september 1978) var en britisk sportsutøver som deltok i de olympiske vinterleker 1928 i St. Moritz.

Crammond vant en olympisk bronsemedalje i skeleton under Vinter-OL 1948 i St. Moritz. Han kom på tredjeplass i skeletonkonkurransen bak Nino Bibbia fra Italia og amerikanske John Heaton.

## OL-medaljer
* 1948  St. Moritz -  Bronse i skeleton

## Referanser


## Eksterne lenker
*
Reto Capadrutt

**Reto Capadrutt** (1912–1939) var en sveitsisk sportsutøver som deltok i de olympiske leker 1932 i Lake Placid og 1936 i Garmisch-Partenkirchen.

Capadrutt vant en olympisk sølvmedalje i bobsleigh under Vinter-OL 1932 i Lake Placid. Sammen med Oscar Geier kom han på andreplass i toerbob bak Curtis Stevens og Hubert Stevens fra USA.

Fire år senere, under Vinter-OL 1936 i Garmisch-Partenkirchen vant han en olympiske sølvmedalje i firerbob.

Capadrutt omkom under VM-konkurransen i firerbob 1939 i italienske Cortina d'Ampezzo.

## OL-medaljer
* 1932  Lake Placid –  Sølv i bobsleigh, toerbob  Sveits
* 1936  Berlin –  Sølv i bobsleigh, firerbob  Sveits

## Eksterne lenker
*
Siri Østli

**Siri Østli** (født 1957 på Gjøvik) er en norsk forfatter, bosatt i Kristiansand. Hun har også bodd flere andre steder i landet. Hun debuterte som romanforfatter i 2009 med romanen *På høye hæler over Grønland*. Før det hadde hun skrevet noen noveller. 

Siri Østlid har studert fransk, russisk og psykologi. Hun er gift og har fem døtre.

## Bibliografi
* *På høye hæler over Grønland* 2009 ISBN 978-82-02-31006-6
* *Det søte liv* 2011 ISBN 978-82-02-34777-2

## Eksterne lenker
* Siri Østli hos Kristiansand folkebibliotek
Edmund Horton

**Edmund Carlton Horton** (født 25. mars 1896, død 26. mai 1944) var en amerikansk sportsutøver som deltok i de olympiske leker i 1932 i Lake Placid.

Horton vant en olympisk sølvmedalje i bobsleigh under vinter-OL i 1932 i Lake Placid. Han var med på det amerikanske laget «USA II» som kom på andreplass i firerbob bak et annet amerikansk lag, «USA I». Konkurransen ble avviklet 14. og 15. februar 1928. De andre på laget var Henry Homburger, Percy Bryant og Paul Stevens.

## OL-medaljer
* 1932  Lake Placid -  Sølv i bobsleigh, firerbob  USA

## Eksterne lenker
*
Arkeologiåret 1978

**Arkeologiåret 1978** er en oversikt over blant annet utgravninger, fødte og avdøde personer med tilknytning til arkeologi i 1978.

## Funn
* 21. februar – Restene av Templo Mayor i Tenochtitlan (Mexico by).
* Juli – I begynnelsen av måneden blir sju mumier funnet, fem kvinner og to barn, i en klippesprekk nord på Grønland. Mumiene anslås å være over 300 år gamle.
* August – I begynnelsen av måneden blir det såkalte Helgeandshuset funnet på Helgeandsholmen i Stockholm.
* Bactrian gull depotfunn.

## Publiseringer
* Lewis R. Binford – *Nunamiut Ethnoarchaeology*
* Mounir Bouchenaki – *Cités antiques d'Algérie*
* Richard A. Gould (red.) – *Explorations in Ethnoarchaeology*
* Keith Muckelroy – *Maritime Archaeology*
* Paleontologen Björn Kurténs korte roman *[[Den Svarta Tigern]]*, som handler om samspillet mellom Cro-Magnon-mennesker og neandertalere, blir utgitt i Sverige.

## Hendelser
* Theban Mapping Project blir etablert.
* 31. mars –  marsjerer gjennom Dublin til Wood Quay for å protestere mot byggingen av et kommunalt bygg på et funnsted fra vikingtiden.

## Priser
*George M.A. Hanfmann mottar Gullmedalje for fremragende innsats innen arkeologi av Archaeological Institute of America (AIA).

## Dødsfall

*25. februar – Margarete Bieber, tysk klassisk arkeolog (første kvinnelige professor i Tyskland innen fagdisiplinen) (født 1879)
*28. oktober – Rúaidhrí de Valera, irsk arkeolog (født 1916)

## Referanser
Liste over Islands justis- og kirkeministre

**Liste over [[Island]]s justis- og kirkeministre** fra 1917. For de gangene hvor Justis- og kirkedepartementet har vært delt i to, føres ministerne i separate lister. Fra august 2009 er Ragna Árnadóttir minister i Justisdepartementet.

## Justis- og kirkeministre
*Jón Magnússon 1917–1922
*Sigurður Eggerz 1922–1924
*Jón Magnússon 1924–1926
*Magnús Guðmundsson 1926–1927
*Jónas Jónsson frá Hriflu 1927–1931
*Tryggvi Þórhallsson 1931–1931
*Jónas Jónsson frá Hriflu 1931–1932
*Magnús Guðmundsson 1932–1932
*Hermann Jónasson 1934–1942
*Bjarni Benediktsson 1949–1950
*Hermann Jónasson 1956–1958
*Friðjón Skarphéðinsson 1958–1959
*Bjarni Benediktsson 1959–1963
*Jóhann Hafstein 1963–1970
*Auður Auðuns 1970–1971
*Ólafur Jóhannesson 1971–1978
*Steingrímur Hermannsson 1978–1979
*Vilmundur Gylfason 1979–1980
*Friðjón Þórðarson 1980–1983
*Jón Helgason 1983–1987
*Jón Sigurðsson 1987–1988
*Halldór Ásgrímsson 1988–1989
*Óli Þ. Guðbjartsson 1989–1991
*Þorsteinn Pálsson 1991–1999
*Davíð Oddsson 1999–1999
*Sólveig Pétursdóttir 1999–2003
*Björn Bjarnason 2003–2009
*Ragna Árnadóttir 2009–2009

## Kirkeministre
*Þorsteinn Briem 1932–1934
*Magnús Jónsson 1942–1942
*Björn Þórðarson 1942–1944
*Emil Jónsson 1944–1947
*Eysteinn Jónsson 1947–1949
*Hermann Jónasson 1950–1953
*Steingrímur Steinþórsson 1953–1956

## Justisministre
*Ólafur Thors 1932–1932
*Magnús Guðmundsson 1932–1934
*Jakob Möller 1942–1942
*Einar Arnórsson 1942–1944
*Finnur Jónsson 1944–1947
*Bjarni Benediktsson 1950–1956
*Ragna Árnadóttir 2009–d.d.

## Eksterne lenker
* Islands justisdepartement
Arkeologiåret 1977

**Arkeologiåret 1977** er en oversikt over blant annet utgravninger, fødte og avdøde personer med tilknytning til arkeologi i 1977.

## Utgravninger
* Tom Dillehay begynner utgravninger i Monte Verde, Chile
* Utgravninger ved «hengen» i Balfarg i Skottland, ledet av Roger Mercer, begynner.
* De første utgravningene finner sted i Daepyeong, en stor bosetning i Korea fra mumunkeramikkperioden (ca. 1500–300 f.Kr.).

## Funn
*Juli – Fra Sovjetunionen opplyses det at et kadaver av en mammutunge, som antas å ha vært et halvt år gammel da den døde, og siden ha ligget i den frosne jorden i cirka  år, blir funnet ved torvskjæring i Kirgijadalen nær byen Susuman øst i Sibir.
*23. juli – Amerikanske arkeologer finner et  år gammelt kranium, som er svart av gjørme, men fortsatt inneholder hjernesubstans, i et område nær Little Salt Spring, en åtte meter dyp sump, ved Sarasota i Florida.
* November – Gravstedet til Philip II av Makedonia blir funnet i Vergina seks mil vest for Thessaloniki av Manolis Andronikos.
* Verginasolen.

## Publiseringer
* Mark Nathan Cohen – *The Food Crisis in Prehistory: Overpopulation and the Origins of Agriculture* (New Haven: Yale University Press)
* Bruce Robertson – *Aviation Archaeology: a Collectors Guide to Aeronautical Relics* (Cambridge, England: Patrick Stephens Ltd)

## Priser
*Lucy Shoe Meritt mottar Gullmedalje for fremragende innsats innen arkeologi av Archaeological Institute of America (AIA).

## Fødsler
*4. september – Hanna Elise Marcussen, norsk arkeolog og politiker.

## Dødsfall

*16. februar – Carlos Pellicer, meksikansk poet og arkeolog (født 1897)
*Mai – Annette Laming-Emperaire, fransk arkeolog (født 1917)
*28. november – Hans Möbius, tysk arkeolog (født 1895)

## Referanser
Christie’s

**Christie's** er et av verdens ledende auksjonshus. Grunnleggeren James Christie gjennomførte den første auksjonen 5. desember 1766 i London i Storbritannia. Hovedkontoret ligger på King Street i London, hvor de har holdt hus siden 1823. I tillegg har Christie's 85 kontorer i 43 land over hele verden, blant annet i New York, Los Angeles, Paris, Genève, Amsterdam, Moskva, Wien, Buenos Aires, Berlin, Roma, Milano, Hongkong, Bangkok, Tel Aviv, Dubai og Mexico by. I 1995 ble Christie's det første internasjonale auksjonshuset som auksjonerte bort kunstgjenstander i Beijing.

## Eksterne lenker
* 
* Christie’s Education 
* Christie's Great Estates
Arkeologiåret 1979

**Arkeologiåret 1979** er en oversikt over blant annet utgravninger, fødte og avdøde personer med tilknytning til arkeologi i 1979.

## Hendelser
* 2. juni – Protestanter som motsetter seg byggingen av kommunal kontorer på stedet der det er foretatt vikingstids utgravninger i Wood Quay, Dublin, okkuperer tomten.
*5.&nbsp;november blir Tikal tatt opp av UNESCOs World Heritage Foundation (referansenummer: 64) (Verdensarven).

## Utforskninger
* Tillya Tepe blir undersøkt av et team av sovjet-afghanske arkeologer ledet av Victor Sarianidi.

## Utgravning
* Hengistbury Head av Barry Cunliffe (fortsetter til 1984).

## Funn
* Juli – Fossil av hominide fotspor blir funnet i Laetoli, Tanzania, av Mary Leakey.
* Vraket av SS ''Xantho'' blir funnet utenfor Western Australia.
* Bryn Maelgwyn depotfunn som består av 204 sølvpennier av Knut den mektige fra ca. 1020 nær Deganwy Castle, Llandudno, Conwy, Wales

## Publiseringer
* Aubrey Burl – *Prehistoric Avebury*
* J.M. Coles and A.F. Harding – *The Bronze Age in Europe: an introduction to the prehistory of Europe, c.&nbsp;2000&ndash;700 BC*
* Kenneth Hudson – *World Industrial Archaeology*
* A.L.F. Rivet and Colin Smith – *The Place-names of Roman Britain*

## Priser
*Dows Dunham mottar Gullmedalje for fremragende innsats innen arkeologi av Archaeological Institute of America (AIA).

## Fødsler
*Sarah Parcak, amerikansk egyptolog

## Dødsfall

*27. april – Gutorm Gjessing, norsk professor i etnografi og konservator i arkeologi ved Oldsaksamlingen til Universitetet i Oslo (født 1906) 
*14. desember – Charles McBurney, amerikansk arkeolog (født 1914)

## Referanser
Liste over episoder av The Big Bang Theory

Dette er en **liste over episodene** av ***[[Big Bang Theory|The Big Bang Theory]]***, en amerikansk komedie tv-serie skapt og produsert av Chuck Lorre og Bill Prady.

## Episoder
### Sesong 1 (September 2007-Mai 2008)

### Sesong 2 (September 2008-Mai 2009)

### Sesong 3 (September 2009-Mai 2010)

### Sesong 4 (September 2010-Mai 2011)

## Eksterne lenker
*
Chicago White Sox

**Chicago White Sox** er et amerikansk baseballag som spiller i Major League Baseball. Laget har tilhold i det sørlige Chicago i Illinois, og ble stiftet i 1901. Siden 1991 har de spilt sine hjemmekamper på Guaranteed Rate Field. Tidligere har de spilt hjemmekampene på Comiskey Park, på Milwaukee County Stadium og  på South Side Park. Chicago White Sox vant World Series i 1906, 1917 og sist i 2005.

## Eksterne lenker
* 
* Chicago White Sox-historie
Grønlihalsen

**Grønlihalsen** er et fjell på 587 moh. i Brønnøy kommune. Oppstigningen er fra Kvervet.

## Fjelltrimmen
Fjellet er enkelte år med i den lokale Fjelltrimmen. Traseen er 3,3 km lang og har en stigning på ca. 568 meter. Oppstigningen tar mellom 60 og 120 minutter.

## Referanser
Arild Mathisen

**Arild Mathisen** (født 1942) er en norsk tidligere fotballspiller. Han spilte i forsvar og fikk 29 landskamper for Norge fra 1965 til 1971.

Mathisen vant NM med Strømsgodset i 1969 og 1970 og serien i 1965 med Vålerenga og Strømsgodset i 1970. I sesongen 1962 spilte Mathisen for Harstad IL. Der ble han nordnorsk cupmester sammen med Trygve Bornø. Han spilte også på det nordnorske landsdelslaget mot Nord-Sverige. Hans ungdomsklubb var Åssiden.

## Referanser


## Eksterne lenker
* 
* 
* Spillerprofil på Strømsgodsets nettside
* Spillerprofil på worldfootball.net
Max Ludwig

**Max Ludwig** (født 1896, død 1957) var en tysk bobkjører som deltok i de olympiske leker 1932 i Lake Placid.

Ludwig vant en olympisk bronsemedalje i bobsleigh under vinter-OL 1932 i Lake Placid. Han var med på det tyske laget som kom på tredjeplass i firerbob bak to amerikanske. Konkurransen ble avviklet 14. og 15. februar 1928. De andre på laget var Hanns Kilian, Sebastian Huber og Hans Mehlhorn.

## OL-medaljer
* 1932  Lake Placid -  Bronse i bobsleigh, firerbob  Tyskland

## Referanser


## Eksterne lenker
*
Domtårnet i Utrecht

**Domtårnet** (nederlandsk: *Domtoren*) i Utrecht er det høyeste kirketårnet i Nederland med 112,5 meter, og det gotiske tårnet er byens symbol.

Tårnet var en del av St. Martin-katedralen, i Utrecht bare kalt Domkirken, og ble bygd mellom 1321 og 1382.
På grunn av pengemangel ble katedralen ble aldri ferdigstilt, og etter at det uferdige midtskipet kollapset etter en storm i 1674 ble Domtårnet et frittstående tårn.

Tårnet står på stedet hvor byen Utrecht oppsto for nesten 2000 år siden.

## Referanser


## Eksterne lenker
* 
*  Domtårnet i Utrecht
Veckelax

**Veckelax** (finsk: *Vehkalahti*) er en tidligere kommune i landskapet Kymmenedalen i Finland. Kommunen var en omegnskommune for byen Fredrikshamn ved Finskebukten. Kommunen hadde  innbyggere i 2001. Veckelax var en finskspråklig kommune.

Den 1. januar 2003 ble Veckelax slått sammen med Fredrikshamn kommune.

## Referanser
E!

**E! Entertainment Television** – bedre kjent som **E!** – er en amerikansk kabel-tv-kanal som sender regionale versjoner til store deler av verden. Kanalen ble stiftet 31. juli 1987 under navnet Movietime. I juni 1990 ble den døpt om til E! Entertainment Television. E! når et publikum på 88 millioner seere via kabel og satellitt i USA, i tillegg til 600 millioner hjem over hele verden. E! har fokus på kultur-, kjendis- og underholdningsnyheter, i tillegg til dokumentarer og dekning av alle større prisutdelinger i USA. I Europa sendes en egen europeisk versjon. E! ble i 2006 kjøpt opp av Comcast. I Norge er E! tilgjengelig på Viasat-plattformen.

## Eksterne lenker
*
Robert Minton

**Robert Henry «Bob» Minton** (født 13. juli 1904, død 2. september 1974 i New York City) var en amerikansk sportsutøver som deltok i de olympiske vinterleker 1932 i Lake Placid.

Minton vant en olympisk bronsemedalje i bobsleigh i Vinter-OL 1932 i Lake Placid. Sammen med John Heaton kom han på tredjeplass i toerbob.

## OL-medaljer
* 1932  Lake Placid -  Bronse bobsleigh, toer  USA

## Eksterne lenker
*
Nacho Duato

**Nacho Duato** (født 8. januar 1957 i Valencia) er en spansk koreograf. Etter en lang karriere som danser ble han utnevnt til kunstnerisk leder for den spanske nasjonalballetten i juni 1990. 

## Karriere
Duato studerte dans på Rambert School i London, Maurice Béjarts Mudra School i Brussel og Alvin Ailey American Dance Theater i New York City. 

Han startet sin dansekarriere ved Cullbergbaletten i Stockholm. Etter et år der kom han til Nederlands Dans Theater, hvor han ble i ti år. Under kunstnerisk leder Jiří Kylián etablerte Duato seg der som en av de viktigste ballettdanserne. Han koreograferte også der sin første ballett, og ble etter det fast koreograf hos Nederlands Dans Theater sammen med Kylián og Hans van Manen.

Hans koreografiske arbeider har blitt satt opp av de mest prestisjefylte kompanier, som blant andre Cullbergballetten, Nederlands Dans Theater, American Ballet Theater, The Australian Ballet, Les Grands Ballets Canadiens, Stuttgart Ballet, Ballet Gulbenkian, San Francisco Ballet, Royal Ballet, Paris Opera Ballet og Nasjonalballetten i Norge.

## Koreografiske verker
* Ucelli (Respighi)
* Synaphai (Xenakis/Vangelis)
* Bolero (Ravel)
* Arenal (Bonet)
* Chansons Madecasses (Ravel)
* Raptus (Wagner *[[Wesendonck Lieder]]*)

:*Compañía Nacional de Danza*:
* Concierto Madrigal (Rodrigo)
* Opus Piat (Beethoven)
* Empty (collage de Kobayashi, Glass, Hendrix, Sculthorpe, Shankar, Marta y Camille Saint-Saëns)
* Coming Together (Rzewski)
* **Mediterrania** (collage de Jerónimo Maesso, Bonet, Peter Griggs, Lisa Gerrard, Perry, Juan A. Arteche og Javier Paxariño)
* Cautiva (Iglesias)
* Alone, for a Second (Satie)
* Tabulae (Iglesias)
* Ecos (Micus)
* Cero sobre cero (Iglesias)
* Por vos muero (Spansk musikk fra XV and XVI århundre)
* Self (Iglesias)
* Remansos (Granados)
* Romeo y Julieta (Sergei Prokofiev)
* Without Words (Schubert)
* Multiplicity. Forms of Silence and Emptiness (Johann Sebastian Bach)
* Herrumbre (Pedro Alcalde og Sergio Caballero)
* Diecisiete (Pedro Alcalde og Sergio Caballero)
* Hevel (Pedro Alcalde og Sergio Caballero).
* Jardi Tancat 1983

## Referanser


## Eksterne lenker
* 
* 
* Página personal de Nacho Duato
* Nederlands Dans Theater 
* Nederlands Dans Theater 
* Compañía Nacional de Danza
Brennpunkt Marseille

***Brennpunkt Marseille*** (originaltittel: *French Connection II*) er en amerikansk kriminaldrama og actionthriller fra 1975 med Gene Hackman i hovedrollen. Regi er ved John Frankenheimer. Filmen er en oppfølger til *[[Brennpunkt New York]]*.

*Brennpunkt Marseille* fikk ikke like bra kritikker som dens forgjenger, men anmelderne var likevel jevnt over positive. Den har fått 80% på Rotten Tomatoes. Den amerikanske anmelder Roger Ebert var bare middels fornøyd og gav den to og en halv av fire stjerner. Han mente det var en tabbe å legge handlingen til Marseille.
Filmen ble en ingen stor publikumssuksess i USA og innbrakte knapt en fjerdedel av det dens forgjenger gjorde.

Gene Hackman ble nominert til både en Golden Globe og en BAFTA for sin rolleprestasjon. Filmens manusforfattere ble nominert til en WGA Award av Writers Guild of America.

Den ble i 1986 etterflulgt av den relativt ukjente TV-filmen *Popeye Doyle*, med Ed O'Neill i hovedrollen.

## Handling
Handlingen begynner der *[[Brennpunkt New York]]* slutter. Etterforskeren «Popeye» Doyle har fått permisjon fra New York-politiet for å forsøke å fakke den beryktede narkotikakongen Alain Charnier som slapp unna forrige gang politiet hadde en storaksjon.

Ferden går til den franske middelhavsbyen Marseille, men der møter han store problemer med et politi som er skeptisk til amerikanske politimetoder, og i tillegg har han store språkvanskeligheter. Han blir tatt imot av politi-inspektør Henri Barthelemy (Bernard Fresson), og det oppstår umiddelbart et spent forhold mellom dem. Popeyes rykte er nemlig godt kjent hos franskmennene, og Barthelemy prøver med en gang å begrense Popeyes utagerende stil. Dette blir ikke veldig godt mottatt av Popeye, som slettes ikke er interessert i å være inaktiv observatør. Han kjefter seg frem, og under første spaningsoppdrag setter han etter første og beste mistenkte som prøver å fly unna. Da det viser seg at mannen han forfulgte faktisk var politimann på spaningsoppdrag blir han ikke noen populær mann hos det franske politiet. Spesielt ikke når spaningsagentens identitet på den måten også blir kjent for det kriminelle miljøet, noe som gjør at han snart blir skutt og drept. De prøver etter dette å skyve Popeye ut i kulden, og han begynner derfor etterforske alene.

Det synes det å eksister en ugjennomtrengelig mur omkring mannen som sitter på toppen av heroin-pyramiden og etterhvert blir Popeye lurt i en felle og fanges av skurken, for deretter å bli tvangstilvennet av heroin. Deretter følger en hard avvenningsperiode før han kan gjenoppta jakten.

## Om filmen

### I Norge
Både *[[VG]]s* og *[[Dagbladet]]s* anmelder gav den terningkast fire.

## I rollene
* Gene Hackman – Popeye Doyle
* Fernando Rey – Alain Charnier
* Bernard Fresson – Barthélémy
* Charles Millot – Inspecteur Miletto
* Philippe Léotard – Jacques
* Ed Lauter –  General Brian 
* Cathleen Nesbitt – Den gamle damen
* Jacques Dynam – Inspecteur Genevoix
* Jean-Pierre Castaldi – Inspecteur Raoul Diron
* Raoul Delfosse – Dutch Captain
* Patrick Floersheim – Manfredi

## Referanser


## Eksterne lenker
*
Hans Aichele

**Hans Aichele** (født 2. november 1911, død 1948) var en sveitsisk sportsutøver som deltok i de olympiske leker 1932 i Lake Placid og 1936 i Garmisch-Partenkirchen.

Aichele vant en olympisk sølvmedalje i bobsleigh under Vinter-OL 1936 i Garmisch-Partenkirchen. Han var med på det sveitsiske laget som kom på andreplass i firerbob bak et annet sveitsisk lag. De andre på laget var Reto Capadrutt, Fritz Feierabend og Hans Bütikofer.

## OL-medaljer
* 1936  Berlin -  Sølv i bobsleigh, firerbob  Sveits

## Referanser


## Eksterne lenker
*
Thor Hernes

**Thor Hernes** (født 15. august 1926 i Trondheim, død 18. april 2009) var en norsk fotballspiller. Han fikk 27 landskamper for Norge fra 1953 til 1956. Han spilte klubbfotball for Lyn.

Hernes ble selv trener for Lyn etter endt karriere som spiller. Han trente klubben i 1965 for en sesong. Fra 1968 til 1986 var han generalsekretær i Norges Idrettsforbund

## Referanser


## Eksterne lenker
* 
* lynfotball.net om Thor Hernes som Lyn-trener
Arkeologiåret 1980

**Arkeologiåret 1980** er en oversikt over blant annet utgravninger, fødte og avdøde personer med tilknytning til arkeologi i 1980.

## Utfordringer

## Utgravninger
* Einar Østmo åpner utgravninger på tomten etter Skjeltorpdyssen, den første megalittgrav som er blitt funnet i Norge.
* Utgraving ved Aëtos Hill (Menelaion Ridge, Laconia, Hellas) finner sted under ledelse av H. W. Catling.

## Funn
*17. oktober – Professor Xia Nai meddeler fra Göteborgs universitet at en ny terrakottahær er funnet i Kina, datert til Qindynastiet 221–207 f.Kr.
*Anders Franzen finner vraket etter det svenske orlogsskipet «Kronan» i en grop på 26 meters dybde rundt seks kilometer utenfor Ölands kyst. Over 30&nbsp;000 gjenstander er hentet opp fra vraket etter den tid. Skipet forliste 1. juni 1676.

## Priser
*John Langdon Caskey mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser

*Riacekrigerne blir stilt ut.
*19. desember – Chaco Canyon National Monument skifter navn til Chaco Culture National Historical Park og utvidet med 53 km². Programmet Chaco Culture Archaeological Protection Site blir opprettet for å verne funnstedene i Chacoa.

## Fødsler
*29. november – Amandine Marshall, fransk egyptolog, arkeolog og forfatter
*Colleen Manassa, egyptolog fra USA
*Saad Abbas Ismail, kurdisk arkeolog, oversetter og forfatter

## Dødsfall
* 2. januar – Rhys Carpenter, amerikansk kunsthistoriker og arkeolog (født 1889)
* 26. februar – A. J. Arkell, britisk arkeolog og koloniadministrator som gjorde arbeid i Sudan and Egypt ble lagt merke til (født 1898)
* 25. april – Bertrand Flornoy, fransk oppdager, etnolog og arkeolog (født 1910)
* 25. juni – Herbert Kühn, tysk prehistorisk arkeolog (født 1895)
* 24. august – André Parrot, fransk arkeolog (født 1901)
* 29. oktober – Marion Rawson, klassisk arkeolog fra USA (født 1899)
* 16. november – Don Crabtree, amerikansk eksperimentell arkeolog (født 1912)
* 23. november – Hans Sylvius von Aulock, tysk bankier og numismatiker (født 1980)
* 17. desember – Willard Frank Libby, amerikansk kjemiker, utvikleren av karbondatering (1908)
* Giles Healy, oppdager, mayaist og arkeolog fra USA (født 1901)
* Keith Muckelroy, marinarkeolog (født 1951)

## Referanser



Fil:Photographie_portrait_d'Amandine_Marshall.jpg|Amandine Marshall(1980–)
Arkeologiåret 1981

**Arkeologiåret 1981** er en oversikt over blant annet utgravninger, fødte og avdøde personer med tilknytning til arkeologi i 1981.

## Utforskninger
* Juni – Owen Beattie ved University of Alberta begynner 1845–48 Franklin Expedition Forensic Anthropology Project (FEFAP) på King William Island for å finne Franklins fortapte ekspedisjon.
* Det foretas en full fotografisk undersøkelse av vraket av *[[Breadalbane (skip)|Breadalbane]]* i Nordvestpassasjen.

## Utgravninger

*Ain Ghazal blir oppdaget under bygging av vei utenfor Amman, Jordan.

## Publiseringer
* David Burgess-Wise – *Automobile Archaeology* (Cambridge, England: Patrick Stephens Ltd).
* Derek Roe – *The Lower and Middle Palaeolithic Periods in Britain* (London: Routledge & Kegan Paul).

## Funn
*Slemmedalskatten ble funnet i Landvik utenfor Grimstad.
*9. desember - I Sverige oppfentliggjøres at to cirka  år gamle helleristninger ha blitt oppdaget i Bohuslän, i Bärfendal og i Dingle.
* Vraket av RMS ''Republic'' (1903) lokaliseres utenfor Nantucket av Captain Martin Bayerle.

## Priser
*William Andrew McDonald mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
*Colin Renfrew får Disney professoratet i arkeologi ved University of Cambridge.
*Fire eksemplarer av Zimbabwefuglen av kleberstein fra Store Zimbabwe blir returnert til Zimbabwe.  
*12. juni – Filmen *[[Jakten på den forsvunne skatten]] (Raiders of the Lost Ark)*, med den fiktive 1930-talls arkeologen Indiana Jones, blir sluppet.

## Dødsfall
*10. februar – Hans Helbæk, dansk arkeolog og paleobotaniker (født 1907)
*12. februar – Andreas Alföldi, ungarsk historiker, epigraf, numismatiker og arkeolog (født 1895)
*14. februar – Erik Westerby, dansk arkeolog (født 1901)
*6. mai – Bahadır Alkım, tyrkisk arkeolog (født 1915)

## Referanser


## Eksterne lenker
* BBC News World Edition artikkel ''Zimbabwe fugl "flyr" hjem'', på onsdag, 14. mai 2003
Trygve Andersen

**Trygve Andersen** (født 10. juli 1934 i Bergen) er en norsk tidligere fotballspiller (midtbanespiller). Han fikk 27 landskamper for Norge. 

Andersen vant hovedserien i 1961–62 og 1. divisjon i 1963 som kaptein for Brann. Hans ungdomsklubb var Årstad.

## Eksterne lenker
*
James Cardno

**James Farquhar Cardno** (født 25. mai 1912, død 15. mai 1975) var en britisk bobkjører som deltok i de olympiske leker 1936 i Garmisch-Partenkirchen.

Cardno vant en olympisk bronsemedalje i bobsleigh under Vinter-OL 1936 i Garmisch-Partenkirchen. Han var med på det britiske laget som kom på tredjeplass i firerbob bak to sveitsiske lag. De andre på laget var Frederick McEvoy, Guy Dugdale og Charles Green.

## OL-medaljer
* 1936  Berlin -  Bronse i bobsleigh, firerbob  Storbritannia

## Eksterne lenker
*
Fride Solbakken

**Fride Solbakken** (født 27. januar 1971) er tidligere arbeiderpartipolitiker. Hun har vært politisk rådgiver/statssekretær for nærings- og handelsminister Sylvia Brustad og politisk rådgiver for fiskeri- og kystminister Lisbeth Berg-Hansen. 

Fra 2001 til 2008 og 2011 til 2013 jobbet hun i Ipark (tidligere Rogaland Kunnskapspark), og tidligere for Statens lånekasse for utdanning.

Hun meldte seg ut av Arbeiderpartiet i mars 2013 og satt som uavhengig representant i fylkestinget i Rogaland fram til 2015. 

Hun er i dag daglig leder i Maritimt Forum for Stavangerregionen.
	
## Eksterne lenker
* Biografi på Regjeringen.no
BlackBerry Limited

**BlackBerry Limited** er et kanadisk multinasjonalt selskap som spesialiserer seg på bedriftsprogramvare og tingenes internett (IoT) fra Ontario i Canada. BlackBerry Limited har over 4000 ansatte i Canada, Europa, USA og Asia. BlackBerry Limited er notert på Toronto Stock Exchange (TSX: BB) i Canada, og NYSE-børsen (NYSE: BB) i USA.

## Referanser


## Eksterne lenker
*
Frederick Fortune

**Frederick «Fred» Joseph Fortune, jr.** (født 4. januar 1921, død 20. april 1994) var en amerikansk bobkjører som deltok i de olympiske leker 1948 i St. Moritz og 1952 i Oslo.

Fortune vant en olympisk bronsemedalje i bobsleigh under vinter-OL 1948 i St. Moritz. Sammen med Schuyler Carron kom han på tredjeplass i toerbob bak to sveitsiske lag.

## OL-medaljer
* 1948  St. Moritz -  Bronse i bobsleigh, toerbob  USA

## Eksterne lenker
*
Arkeologiåret 1982

**Arkeologiåret 1982** er en oversikt over blant annet utgravninger, fødte og avdøde personer med tilknytning til arkeologi i 1982.

## Utgravninger
*Chacoprosjektet avsluttes i Chaco Canyon (påbegynt i 1971).

## Funn
*NASAs termiske infrarød multispektrale skanner (TIMS) oppdager et over 320 km langt forhistorisk (900 eller 1000 f.Kr.) veisystem i Chaco Canyon, i tillegg til brønner, murer, bygninger, og jordbruksåkrer.
*Den trakiske graven i Sveshtari blir funnet 2,5 km sørøst for byen Sveshtari, nordøst i Bulgaria.

## Publiseringer
* Roger Moorey – *A Century of Biblical Archaeology*, ISBN 0-7188-2825-9

## Priser
*Peter H. von Blanckenhagen mottar Gullmedalje for fremragende innsats innen arkeologi av Archaeological Institute of America (AIA).

## Dødsfall

* 10. februar – Françoise Henry, fransk forsker med kunst og kunsthåndverk fra tidlig irsk middelalder som fagfelt (født 1902)
* 15. april – Ville Luho, finsk arkeolog (født 1911)
* 21. juli – Maurice Tallon, fransk katolsk misjonær og arkeolog (født 1906)
* Oktober – Michael J. O'Kelly, irsk arkeolog (født 1915)
* 14. desember – Achille Adriani, italiensk klassisk arkeolog (født 1905)
* Marcel Homet, fransk arkeolog og antropolog (født 1897)
* Pei Wenzhong, grunnleggeren av kinesisk antropologi, begravd ved funnstedet for pekingmannen i Zhoukoudian, Kina (født 1904)

## Referanser
Erik Holmberg

**Erik Holmberg** (født 23. mai 1922 i Fredrikstad, død 18. september 1998 samme sted) var en norsk fotballspiller (forsvarsspiller). Han fikk 27 landskamper for Norge fra 1946. 

Holmberg spilte hele karrieren for Fredrikstad (FFK) og vant NM i 1950 og vant hovedserien 1948–49, 1950–51, 1951–52 og 1953–54.

Etter endt karriere tok Holmberg over som trener for FFK i 1956-1957 og vant både cup og serie i sitt første år. Han var trener i ytterligere to sesonger. I 1962 tok han over som trener etter at klubbens østerrikske trener Ferdinand Schaffer trakk seg midt i sesongen. I 1965 steppet han inn som trener etter at den engelske treneren Frank Soo gikk av. I årene 1966-68 var Holmberg trener for Østsiden IL.

## Referanser


## Eksterne lenker
* 
* Erik Holmberg på supporter.net
*  Erik Holmberg på Eu-Football.info
Høytorp Opp

**Høytorp Opp** er et motbakkeløp på Mysen som arrangeres av Indre Østfold OK i samarbeid med *Høytorp Fort Skiteam*. Løpet ble første gang arrangert i 2007.

Opprinnelig startet løypa ved Eidsberghallen, men fra 2014 har startpunktet vært Kulturtorget i Mysen sentrum. Laveste punkt på løypa er Eidsberghallen på 87 meters høyde, målgang er ved reduiten på Høytorp fort på 227 meter. Løypa er 1,7&nbsp;km lang.

Arrangementet inkluderer også et barneløp som er 0,5&nbsp;km langt.

## Vinnere

## Eksterne lenker
*
Konservativ kristendom

**Konservativ kristendom**, eller **konservativ teologi**, er en beskrivelse av kristne grupper eller individer som inntar et klassisk og tradisjonelt syn på kristne dogmer.

Konservativ kristendom begrenser seg ikke til enkelte denominasjoner (religiøse sammenslutninger og sekter) og forekommer i alle kristne kirkesamfunn. Som regel brukes termen om evangelisk protestantisk kristendom, men er også vanlig innen andre kristne retninger som den romersk-katolske kirke og de ortodokse kirker.

Selv om mange teologisk konservative kristne ofte også er politisk konservative og verdikonservative, er det ikke nødvendigvis noen sammenheng mellom disse to standpunktene.

I Norge har man hatt enkelte konflikter mellom konservative kristne og andre grupperinger i kirken. Dette har kommet frem for eksempel under den såkalte professorstriden på begynnelsen av 1900-tallet som nesten førte til regjeringskrise. Som en direkte følge av denne kom også dannelsen av Det teologiske menighetsfakultet i 1907.

Også den såkalte helvetesdebatten på 1950-tallet mellom konservative Ole Hallesby og liberale Kristian Schjelderup var et eksempel som viste en dyp splittelse mellom teologiske syn innenfor kirken.

I nyere tid har særlig homofilisaken ført til skille mellom konservative kristendom og andre kristendomsformer. Det samme kan sies om synet på Israel-Palestina-konflikten og sionismen. Kristenkonservative blir av motstandere av og til beskrevet som fundamentalistiske.

## Kristenkonservative bevegelser
Kristenkonservative bevegelser og organisasjoner er spesielt utbredt i USA der de har stor politisk innflytelse. Tilhengerne av Det republikanske parti har som regel en mer uttalt tilknytning til kristenkonservative miljøer enn tilhengerne av Det demokratiske parti. I Norge er det også grupperinger som har et uttalt kristenkonservativt ståsted. Det gjelder for eksempel Kristent Konservativt Parti som ble stiftet i 1965 og slått sammen med Samlingspartiet Ny Fremtid  til Kristent Samlingsparti i 1998. Det Kristne Samlingsparti stilte til valg ved stortingsvalget 1993 med liste bare i Vest-Agder, mens partiet De Kristne fikk to representanter i kommunestyret i Bømlo kommune i 2011.

Også pinsebevegelsen beskrives ofte som kristenkonservativ.
## Se også
* Liberal teologi
* Evangelikalisme
* Tradisjonalistisk katolisisme
* Bibelens ufeilbarlighet
* Konservatisme
* Kristendemokrati
* Wahhabisme, fundamentalistisk retning innen sunniislam
* Konservativ jødedom

## Referanser


## Eksterne lenker
* Den skjulte minoriteten – konservative kristne i Norge